Agonia in le Horto de Getsemani

Le Agonia in le Horto de Getsemani es un episodio in le vita de Jesus, que occurreva post le Ultime Cena e ante su traition e arresto, tote parte del Passion de Jesus que conduceva a su crucifixion e morte. Iste episodio es describite in le tres Evangelios synoptic in le Nove Testamento. Secundo iste relatos, Jesus, accompaniate per Petro, Johannes e Jacobo, entra in le horto de Getsemani super le Monte del Olivos, ubi ille experi grande angustia e ora pro esser liberate de su imminente suffrentia, durante que ille accepta etiam le voluntate de Deo.

Iste episodio es un evento significative in le tradition christian, specialmente in le practicas devotional catholic. Le agonia de Jesus in le Horto es le prime (o secunde) station del Via Crucis Scriptural (version moderne del Via Crucis) e le prime mysterio dolorose del Rosario Dominican, e illo es le inspiration del devotion del Hora Sancte in le adoration eucharistic. Illo ha essite un thema frequente in le arte christian que representa le vita de Jesus.

Categoria:Vita de Jesus Christo in le Nove Testamento